Държавен вестник, бр. 105, 2013 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  105
Решение № 2622-НС от 15.05.2013 г.). Неточно-
стите в протоколите на районните избирателни 
комисии в 03. Варненски избирателен район и 
02. Бургаски избирателен район не влияят върху 
крайния изборен резултат и разпределението 
на мандатите в 42-рото Народно събрание. 
Според заключението по втората поставена 
задача, свързано с оспорване на резултатите, 
отразени в протоколите на СИК, вещите 
лица констатират, че извършените промени 
на числовите данни в протоколите на СИК 
са потвърдени с подписите на членове на ко-
мисиите съгласно изискванията на Изборния 
кодекс и методическите указания на ЦИК. 
По отношение на две избирателни секции 
(№ 111800033 и № 263400013), посочени в иска-
нето, претенциите на вносителите са неточни 
и недоказани, като в съответните протоколи 
на СИК липсват каквито и да са забележки, 
заявления или оспорвания. Оспорването на 
резултатите в секция № 261600007 не е подкре-
пено с никакви доказателства, а неточностите 
в данните за подадените от избирателите 
гласове за различни политически партии не 
биха могли да доведат до промяна на крайния 
изборен резултат.  В няколко секции броят на 
неизползваните бюлетини е неточно отразен в 
протоколите на СИК, като това не се отразява 
на изборния резултат.  
ЦИК предостави на Конституционния съд 
резултатите от възложената с Решение № 2505-
НС от 29.04.2013 г. проверка по чл. 26, ал. 1, 
т. 23 от Изборния кодекс на Главна дирекция 
„Гражданска регистрация и административно 
обслужване“ към Министерството на регио-
налното развитие за установяване на случаите 
на гласуване в нарушение на правилата на 
Изборния кодекс, включително за гласуване на 
избиратели повече от един път.  Тази проверка 
показва, че на изборите за народни представи-
тели на 12.05.2013 г. във всички избирателни 
секции на територията на страната и в чужбина 
общо 105 лица са гласували повече от един път, 
71 лица са гласували, без да имат избирателно 
право, и не са установени случаи на лица, които 
да са били придружители на други избиратели 
повече от два пъти. Посочените данни показват, 
че извършените нарушения не са от естество 
да окажат решаващо влияние върху крайния 
изборен резултат, тъй като броят на случаите 
е пренебрежимо малък спрямо общия брой 
на гласувалите избиратели. 
В обобщение експертизата като цяло кон-
статира допуснати незначителни пропуски или 
грешки в посочените в искането на народните 
представители протоколи на РИК и СИК, ко-
ито не са от естество да повлияят на крайния 
изборен резултат.  
С оглед на изложеното искането, с което се 
оспорва законността на изборите, проведени 
на 12.05.2013 г., във всички секции в Репу-
блика България следва да се отхвърли като 
неоснователно. 
Твърдението на групата народни представи-
тели, отправили искането до Конституционния 
съд, че изборният процес на 12.05.2013 г. е 
протекъл при съществени многобройни и груби 
нарушения на Конституцията и Изборния ко-
декс в условията на лоша организация, грешки 
и неподготвеност на избирателните комисии, 
недостатъци на изборните книжа, обуславящи 
опорочаване на волята на избирателите, поради 
което Конституционният съд следва да обяви 
изцяло проведените избори за незаконосъобраз-
ни, не се подкрепя от представените доказател-
ства. Незаконността на изборите може да бъде 
обоснована на първо място само от особено 
тежки нарушения, когато се констатира, че 
изборният процес е протекъл в нарушение на 
основополагащите демократични конституци-
онни принципи, относими към избирателното 
право (общо, равно и пряко избирателно право 
с тайно гласуване – чл. 10 от Конституцията). 
Тези нарушения, на второ място, трябва да са 
в такава степен тежки и повсеместни, че да 
опорочават изцяло изборния процес и общия 
резултат от изборите, поради което Консти-
туционният съд на основание чл. 149, ал. 1, 
т. 7 във връзка с чл. 66 от Конституцията 
може да обяви изцяло избора на народните 
представители за незаконен (Решение № 5 от 
2013 г. на Конституционния съд). За да бъдат 
изцяло обявени за незаконни изборите за 
народни представители, Конституционният 
съд трябва да констатира, че са едновременно 
налице две предпоставки – съществени на-
рушения на изборния процес, относими към 
конституционните принципи, и тежестта на 
тези нарушения да е от такова естество, че да 
е невъзможно да се установи действителната 
воля на избирателите. Тези критерии следва 
да се приложат към твърдените в искането на 
народните представители нарушения и оттам 
да се направи категоричен извод относно 
законността на оспорените избори за 42-рото 
Народно събрание. Представените към ис-
кането доказателства като цяло не доказват 
твърдените нарушения в изборния процес. В 
същото време онези нарушения, които бяха 
констатирани от направената по делото екс-
пертиза, не са повсеместни, нито значителни и 
поради това не оказват решаващо влияние върху 
изборния резултат.  В рамките на отделните 
изборни процедури политическа партия НФСБ 
е имала възможността да защити своите права 
и интереси, като атакува незаконосъобразни 
актове и действия на избирателните комисии, 
свързани с подготовката и провеждането на 
изборите, а също и с отчитането на резултата 
от гласуването в отделните избирателни сек-
ции. Това, че политическа партия НФСБ не е 
разполагала със застъпници и представители